CELEX: 32021D1193
Language: el
Date: 2021-07-19 00:00:00
Title: Απόφαση (ΚΕΠΠΑ) 2021/1193 του Συμβουλίου της 19ης Ιουλίου 2021 σχετικά με την παράταση της εντολής του ειδικού εντεταλμένου της Ευρωπαϊκής Ένωσης στη Βοσνία και Ερζεγοβίνη και με την τροποποίηση της απόφασης (ΚΕΠΠΑ) 2019/1340

20.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 258/46
               
            
         ΑΠΟΦΑΣΗ (ΚΕΠΠΑ) 2021/1193 ΤΟΥ ΣΥΜΒΟΥΛΙΟΥ
         της 19ης Ιουλίου 2021
         σχετικά με την παράταση της εντολής του ειδικού εντεταλμένου της Ευρωπαϊκής Ένωσης στη Βοσνία και Ερζεγοβίνη και με την τροποποίηση της απόφασης (ΚΕΠΠΑ) 2019/1340
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 8 Αυγούστου 2019, το Συμβούλιο εξέδωσε την απόφαση (ΚΕΠΠΑ) 2019/1340 (1) για τον διορισμό του κ. Johann SATTLER ως ειδικού εντεταλμένου της Ευρωπαϊκής Ένωσης (ΕΕΕΕ) στη Βοσνία και Ερζεγοβίνη. Η εντολή του ΕΕΕΕ λήγει στις 31 Αυγούστου 2021.
                  
               
                     (2)
                  
                  
                     Η εντολή του ΕΕΕΕ θα πρέπει να παραταθεί για περίοδο 24 μηνών και θα πρέπει να καθοριστεί νέο ποσό δημοσιονομικής αναφοράς για την περίοδο από την 1η Σεπτεμβρίου 2021 έως τις 31 Αυγούστου 2023.
                  
               
                     (3)
                  
                  
                     Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εντολή του κ. Johann SATTLER ως ειδικού εντεταλμένου της Ευρωπαϊκής Ένωσης (ΕΕΕΕ) στη Βοσνία και Ερζεγοβίνη παρατείνεται έως τις 31 Αυγούστου 2023. Το Συμβούλιο μπορεί να αποφασίσει ότι η εντολή του ΕΕΕΕ θα παραταθεί ή θα τερματιστεί νωρίτερα, βασιζόμενο σε αξιολόγηση της Επιτροπής Πολιτικής και Ασφάλειας και κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας.
         
         
            Άρθρο 2
            Η απόφαση (ΚΕΠΠΑ) 2019/1340 τροποποιείται ως εξής:
            
                        1)
                     
                     
                        στο άρθρο 5 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Σεπτεμβρίου 2021 έως τις 31 Αυγούστου 2023 ανέρχεται σε 12 800 000 EUR.»·
                     
                  
                        2)
                     
                     
                        στο άρθρο 14, η δεύτερη περίοδος αντικαθίσταται από το ακόλουθο κείμενο:
                        «Ο ΕΕΕΕ υποβάλλει στο Συμβούλιο, στον ΥΕ και στην Επιτροπή περιοδικές εκθέσεις προόδου και συγκεφαλαιωτική έκθεση για την εκτέλεση της εντολής έως τις 31 Μαΐου 2023.».
                     
                  
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Ιουλίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (1)  Απόφαση (ΚΕΠΠΑ) 2019/1340 του Συμβουλίου, της 8ης Αυγούστου 2019, για τον διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη (ΕΕ L 209 της 9.8.2019, σ. 10).